དེ་རིང་འདིར་འཚོག་མཁན་མི་ཁྲི་ཁ་ཤས་ཤིག་ཡོད་པ་དེ་དག་གི་ནང་ནས་མཐའ་གཅིག་ཏུ་ཆོས་དད་མེད་པ་དེ་འདྲ་ཡོད་ཤས་ཆེ།ཆོས་ཞེས་ལབ་དུས་ལམ་ལུགས་ལྟ་བུར་བརྩིས་ནས་ཞེ་དྲག་དོ་སྣང་མེད་པ་ཆོས་བརྒྱུད་གཞན་དག་ནང་ལ་དེ་འདྲ་མང་པོ་ཡོད་རེད།སོ་སོའི་ཁྱིམ་ཚང་གི་ཐོག་ནས་བཤད་ཡོང་དུས་ང་ནང་པ་ཡིན།ང་ཧིན་དྷུ་ཡིན།ང་ཁ་ཆེ་ཡིན་ཟེར་ནས་ངོ་ཐོག་འགག་རྩར་ཐུག་དུས་ཆོས་ནས་དེ་འདྲ་བཤད་ཀྱི་འདུག་ཟེར་མཁན་མང་པོ་རེད།ཆོས་ནས་དེ་སྐད་བཤད་དེ་ཟེར་བ་ལྟ་བུ་མང་པོ་ཞིག་དེ་འདྲ་རེད།འཛམ་གླིང་སྒང་གི་མི་དུང་ཕྱུར་དྲུག་ཅུ་ཚང་མ་སྡུག་བསྔལ་མི་འདོད་པ་དང༌།བདེ་བ་འདོད་པ་ཤ་སྟག་མ་གཏོགས་རྙོག་གྲ་འདོད་མཁན་སུ་གཅིག་ཡོད་མ་རེད།ཡིན་ན་ཡང་རྙོག་གྲ་ཡོང་གི་འདུགདེ་ག་རེ་བྱས་པ་རེད།མི་ཤེས་པའི་དབང་གིས་བྱས་པ་རེད།སྐབས་རེ་ཤེས་བཞིན་དུ་ཆགས་སྡང་རགས་པའི་གཞན་དབང་དུ་སོང་ནས་གནས་ཚུལ་དེ་བྱུང་བ་རེད།